text: Hektisk jagt på indbrudstyve
  15 januar 2014 kl. 05.42
  To indbrudstyve var onsdag morgen stadig på fri fod i Tjæreborg ved Esbjerg trods en hektisk politijagt hele natten.
  Lidt over midnat brød de ind hos Shell på Bohrsvej i Ribe ved at knuse en rude.
  De flygtede i en Audi stationcar med stjålne nummerplader mod Esbjerg, hvor en politipatrulje kom imod dem. Det fik dem til at vende og kørte ind på en sidevej. De forlod bilen og flygtede ud over marker.
  Politifolkene i patruljevognen fik tilkaldt en hundepatrulje, der satte efter dem over en ti kilometer lang strækning, men de undslap i første omgang.
  Politiet har imidlertid så sikre spor af dem, blandt andet bilen, at de ikke skal regne med at være på fri fod ret meget længere.
  